Чън Дзъ-лун
Малката количка

Превод от английски: Анатолий Буковски, Лина Бакалова, 2019

chitanka.info

Малката количка шумно трополи през жълтата мъгла на здрача.

Мъжът я бута отзад, жената я дърпа отпред.

Те напуснаха града и не знаят къде да отидат.

„Колко зелени са брястовите листа: те ще заситят глада ни,

да можехме да намерим някое спокойно място и да вечеряме с тях.“

Жълтият кантарион е полегнал от вятъра:

по-нататък над него се виждат стените на къща.

„Тук сигурно живеят хора, те ще дадат нещо за ядене.“

Те похлопват, но никой не идва, вътре надникват, но празна е кухнята.

Те стоят колебливи на самотния път и сълзите им капят като дъжд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.